Godefroid de Claire

Godefroid de Claire, ka Godefroid de Huy (umbes 1100 – umbes 1173) oli tänapäeva Belgia aladelt pärit kullassepp ja emailikunstnik, romaani kunstkäsitöö silmapaistev esindaja.

 Eluloolist 
Sündinud oli ta ilmselt Huy's (Huy sur le Meuse) ja tema peamine tegutsemisperiood jäi ajavahemikku 1130–1150http://www.visual-arts-cork.com/sculpture/godefroid-de-claire.htm. Godefroid kuulub Maasi koolkonda, mis oli spetsialiseerunud champlevé-tehnikas pühapiltidele, kirikuriistadele ja relikviaaridele. Tema elust on vähe teada, kuid peamine tegutsemispaik paistis tal olevat Staveloti benediktlaste kloosterhttps://www.britannica.com/biography/Godefroid-de-Claire.

Arvatakse, et ta õppis oma kunsti Rainer de Huy'lt ja on oletatud, et ta oli Verduni Nikolause õpetaja.

 Teosed 
Godefroid de Claire'ile omistatud teoste hulgas on kuulsaimad pronksist, hõbedast ja kullatud akvamaniil-relikviaar pühaku paavst Aleksander I säilmetele (u 1145), mis tänapäeval asub Brüsselis Kuninglikus kunsti- ja ajaloomuuseumis, samuti kaks emailtahvlit, millel on kujutatud Kristuse ristimist ja ristilöömistW. H. Forsyth. Around Godefroid de Claire. – The Metropolitan Museum of Art Bulletin, vol 24, no 10. 1966. lk 304–315. Talle on omistatud ka Staveloti triptühhon, kuigi autorsuse üle vaieldakse.

V. Vaga nimetab Godefroid de Claire'i tööks ka Heribertuse relikviaari DeutzisV. Vaga. Üldine kunstiajalugu. Tallinn, 1999, mis on küll kahtlemata Maasi koolkonna töö, aga selle loomisaeg paigutatakse tänapäeval 1180. aastatesseRepertorium für Kunstwissenschaft. Band 27, 2018. lk 520–521.

 Pildid 

 Viited 

 Välislingid 
 Godefroid de Claire. - visual-arts-cork.com

Kategooria:Keskaja inimesed
Kategooria:Kullassepad
Kategooria:Surnud 1170. aastatel
Kategooria:Romaani kunst